पणजीः मटेरियल रिकव्हरी फॅसिलिटी (एमआरएफ) स्थापणूके संबंदी घाळपणा करून न्यायालयाचो अवमान केल्ले खातीर मुंबय उच्च न्यायालयाच्या गोंय खंडपिठान सेंट लॉरेन्स आनी भाटी पंचायतीक कारवाय कित्याक करची न्हय हे खातीरची कारणा दिवपाची नोटीस धाडल्या. दोन सप्तकांत तांकां बाजू मांडपाक सांगलां.
 एमआरएफ सुविधा सुरू करपाक दोनूय पंचायतींक न्यायालयान 28 फेब्रुवारी मेरेन मुजत दिल्ली. तशेंच पंचायत मंडळाच्या वांगड्यांक दरेकी 10 हजार रुपया खंडपिठांत जमी करपाक सांगल्लें. दोनूय पंचायतीनी कसलेच काम केलें ना म्हणून लॉरेन्स पंचायतीचे 1. 10 लाख आनी भाटी पंचायतीचे 70 हजार रुपये न्यायालयांत गोठयल्यात. 45 दिसांत एमआरएफ सुविधा तयार करपाचें उतर सेंट लॉरेन्स पंचायतीन खंडपिठाक दिला.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 